РЕПУБЛИКА СРБИЈА

НАРОДНА СКУПШТИНА

Одбор за административно-буџетска

и мандатно-имунитетска питања

21 Број: 06-2/116-22

12. септембар 2022. године

Б е о г р а д

ЗАПИСНИК

СА ЧЕТВРТЕ СЕДНИЦЕ ОДБОРА ЗА АДМИНИСТРАТИВНО-БУЏЕТСКA И МАНДАТНО-ИМУНИТЕТСКА ПИТАЊА, ОДРЖАНЕ 12. СЕПТЕМБРА 2022. ГОДИНЕ

 Седница је почела у 11,00 часова.

 Седници је, сагласно члану 70. став 1. алинеја прва Пословника Народне скупштине, председавао Миленко Јованов, председник Одбора.

 Седници су присуствовали чланови Одбора: Верољуб Матић, Угљеша Мрдић, Александар Марковић, Сандра Божић, Ђорђе Комленски, Ана Миљанић, Живота Старчевић, Дуња Симоновић Братић, Војислав Михаиловић, Драгана Ракић, Јанко Веселиновић и Сања Марић.

 Седници је присуствовала Радмила Васић, заменик члана Бошка Обрадовића.

 Седници нису присуствовали Александар Мирковић, Виолета Филип и Бошко Обрадовић, чланови Одбора и Александра Ђанковић, заменик члана Виолете Филип.

 Седници је, током разматрања 1. тачке дневног реда приступио Мирослав Алексић, члан Одбора.

 На предлог председника, Одбор је једногласно, утврдио следећи:

Д н е в н и р е д:

- усвајање записника са Треће седнице Одбора -

1. Разматрање оставке коју је на функцију народног посланика поднела Александра Ђанковић ( акт 01 број 118-1669/22 од 02. септембра 2022. године);

 2. Разматрање захтева народног посланика Весне Савовић Петковић, за остваривање права на исплату месечне накнаде на име закупа стана у Београду (21 број 120-1411/22 од 03. августа 2022. године);

3. Разматрање захтева народног посланика Бошка Обрадовића за остваривање права на исплату месечне накнаде на име закупа стана у Београду и одвојени живот од породице (21 број 120-1641/22 од 31. августа 2022. године и 21 број 120-1642/22 од 31. августа 2022. године).

 Пре преласка на рад по утврђеном дневном реду, Одбор је једногласно, без примедаба, усвојио записник са Треће седнице Одбора.

**Прва тачка дневног реда:** Разматрање оставке коју је на функцију народног посланика поднела Александра Ђанковић

Председник је констатовао да је оставка Александре Ђанковић, у складу са Законом о избору народних посланика и Пословником, оверена код надлежног државног органа и у року од три дана од овере, предата на писарницу Народне скупштине.

 Председник Одбора је предложио да се Народној скупштини поднесе извештај о наступању случаја из члана 131. став 2. тачк а 6. Закона о избору народних посланика у коме се у коме се подношење оставке наводи као разлог за престанак мандата народном посланику, с предлогом да Народна скупштина констатује престанак мандата именованом народном посланику.

 Дискусије није било.

 Одбор је, на предлог председника, једногласно усвојио и Народној скупштини поднео следећи

И З В Е Ш Т А Ј

Одбор је утврдио да је подношењем оставке народног посланика Александре Ђанковић, изабране са Изборне листе ''ИВИЦА ДАЧИЋ - ПРЕМИЈЕР СРБИЈЕ'', наступио случај из члана 131. став 2. тачка 6. Закона о избору народних посланика, у коме се подношење оставке наводи као један од разлога за престанак мандата народном посланику пре него што се потврде мандати за две трећине народних посланика из наредног сазива Народне скупштине.

Мандат народног посланика престаје даном подношења оставке, у складу са чланом 132. став 5. Закона о избору народних посланика, те Одбор предлаже да Народна скупштина у смислу члана 133. истог закона, констатује да је именованој престао мандат народног посланика.

 Попуњавање упражњеног посланичког места извршиће се додељивањем мандата другом кандидату у складу са чланом 135. Закона.

 За известиоца Одбора на седници Народне скупштине одређен је Миленко Јованов, председник Одбора.

**Друга тачка дневног реда:** Разматрање захтева народног посланика Весне Савовић Петковић за остваривање права на исплату месечне накнаде на име закупа стана у Београду

Председник је обавестио чланове Одбора да је народни посланик Весна Савовић Петковић, поднела захтев за остваривање права на исплату месечне накнаде на име закупа стана у Београду, почев од 17. августа 2022. године; да је уз захтев доставила оверени уговор о закупу стана и фотокопију своје путне исправе, као и да је према Одлуци о посланичкој накнади предвиђено да Одбор може да одлучи да се народном посланику, који нема пребивалиште у Београду и не користи право на хотелски смештај, на лични захтев, исплати месечна накнада на име закупа стана у Београду у укупном износу од 35.000,00 динара.

Дискусије није било.

 Одбор је једногласно донео Решење о утврђивању права на исплату месечне накнаде на име закупа стана у Београду у износу од 35.000,00 динара за Весну Савовић Петковић, почев од 17. августа 2022. године.

**Трећа тачка дневног реда:** Разматрање захтева народног посланика Бошка Обрадовића за остваривање права на исплату месечне накнаде на име закупа стана у Београду и одвојени живот од породице

Председник је обавестио чланове Одбора да је народни посланик Бошко Обрадовић поднео захтев за остваривање права на исплату месечне накнаде на име закупа стана у Београду и одвојени живот од породице, почев од 1. септембра 2022. године; да је одредбом члана 5. став 4. Одлуке о посланичкој накнади прописано да народни посланик који користи право на месечну накнаду на име закупа стана у Београду, има право на накнаду на одвојени живот од породице у износу 40% просечне зараде по запосленом у привреди Републике Србије према последњем коначном објављеном податку републичког органа надлежног за послове статистике, на дан исплате; да породицу према Одлуци чине брачни друг и малолетне дете. Напоменуо је да је уз захтев именовани доставио оверени уговор о закупу стана, фотокопију своје личне карте, фотокопију личне карте супруге и извод из матичне књиге рођених за малолетно дете.

Дискусије није било.

 Одбор је једногласно донео Решење о утврђивању права исплату месечне накнаде на име закупа стана у Београду у износу од 35.000,00 динара за Бошка Обрадовића, као и Решење о коришћењу права на накнаду за одвојени живот од породице, почев од 1. септембра 2022. године.

\*\*\*

Седница је завршена у 11,20 часова.

Саставни део овог записника чини обрађени тонски снимак седнице Одбора.

 СЕКРЕТАР ПРЕДСЕДНИК

 Светлана Дедић Миленко Јованов